Die pseudoskerpioene (orde Pseudoscorpiones) is klein diertjies wat met die eerste oogopslag soos skerpioene lyk en hoort tot die klas spinnekopagtiges. Hulle het egter nie die lang abdomen met die angel van skerpioene nie. Die diere se kaaktasters is baie goed ontwikkel en gifkliere kom daarin voor, wat gebruik word om hul prooi (veral springsterte en myte) dood te maak. Die diere se oë is swak ontwikkel of heeltemal afwesig en hulle gebruik tragea en stigmata as gaswisselingsorgane. Wêreldspektrum, 1982, ISBN 0908409676, volume 26, bl. 97